ขออนุญาตรบกวนปรึกษาหน่อยค่ะ เมื่อ2วันที่แล้ว มีมูกใสปนเลือดเล็กน้อยและสีน้ำตาล ออกมาไม่เยอะจ้า ออกนิดนึงแล้วก็หายไป วันต่อมามีคราบสีน้ำตาลติดกางเกงในเล็กน้อย (น้อยมากๆ) และวันนี้มีเพศสัมพันกับสามี แล้วใช้ทิชชูเช็ด มีคราบเลือดสีน้ำตาลติดทิชชูจ้า อาการแบบนี้ที่เป็นอันตรายไหมจ้า เกิดจากอะไรคะ (ที่มีคราบเลือดออกหลังมีเพศสัมพัน) เมื่ออาทิตย์ที่แล้วหลังมีอะไรกับสามีก็มีคราบเลือดสีน้ำตาลออกมานิดนึงเหมือนกันจ้าแล้วก็หายไป คลอดลูกได้10เดือนกว่าๆ ให้นมบุตรอยู่ หลังตรวจหลังคลอดได้คุมกำเนิดฉีดยาคุมแบบ3เดือน เลิกฉีดยาคุมมาได้1เดือนแล้วค่ะ ตั้งแต่คลอดมายังไม่เป็นประจำเดือนค่ะ
สวัสดีค่ะ จากที่สอบถาม คราบสีน้ำตาลนั้น อาจเป็นลักษณะเลือดออกกระปริดกระปรอยนะคะซึ่งสาเหตุที่พบได้ ได้แก่ ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้นหากขาดการฉีดยาคุมกำเนิดไป 1เดือน ยาคุมกำเนิดนั้นจะหมดฤทธิ์แล้วนะคะ จึงมีโอกาสเกิดการตั้งครรภ์ได้ แนะนำให้ ทดสอบการตั้งครรภ์นะคะ หากไม่ตั้งครรภ์ อาจเป็นจากการที่ฮอร์โมนไม่สมดุลจากการหยุดยาคุมกำเนิด หรือสาเหตุอื่นๆได้ค่ะซึ่งหากไม่ตั้งครรภ์ แล้วมีเลือดออกผิดปกติต่อเนื่อง แนะนำไปพบแพทย์เพื่อตรวจดูอาการอีกทีนะคะ